b'\n_START_ARTICLE_\nBoris \xc5\xbdemva\n_START_SECTION_\n\xc5\xbdivljenje in delo\n_START_PARAGRAPH_\nGimnazijo je obiskoval v Radovljici in Kranju, kjer je 1959 maturiral. Po maturi je \xc5\xa1tudiral kemijo in 1964 diplomiral na ljubljanski FNT in prav tam 1971 tudi doktoriral; 1983 pa diplomiral \xc5\xa1e na mariborski VEK\xc5\xa0. Po odslu\xc5\xbeenju voja\xc5\xa1kega roka se je 1965 zaposlil na Institutu Jo\xc5\xbeef Stefan v Ljubljani, kjer je postal 1983 vodja oddelka za anorgansko kemijo in tehnologijo in 1989 znanstveni svetnik. Leta 1974 je postal predavatelj na ljubljanski FNT, 1985 pa je bil izvoljen za rednega profesorja za anorgansko kemijo na FKKT v Ljubljani. V letih 1972-1973 se je strokovno izpopolnjeval na Kalifornijski univerzi v Berkeleyju, 1978 je bil \xc4\x8dlan njene vodilne raziskovalne skupine za kemijo \xc5\xbelahtnih plinov, 1993 pa njen gostujo\xc4\x8di profesor. _NEWLINE_\xc5\xbdemva se je raziskovalno ukvarjal z \xc5\xbelahtnimi plini, visokoenergijskimi oksidanti in fluorovimi spojinami ter z vpra\xc5\xa1anji nevarnih odpadkov. Sam ali v soavtorstvu s sodelavci je objavil ve\xc4\x8d znanstvenih \xc4\x8dlankov, ve\xc4\x8dino v tujih strokovnih revijah in knjigah, njegov patent za specialni fluoriran polimer pa je svetovno za\xc5\xa1\xc4\x8diten. Boris \xc5\xbdemva se je z dose\xc5\xbeki na podro\xc4\x8dju anorganske kemije fluora povzpel v sam svetovni vrh raziskovalcev. Dose\xc5\xbeki \xc5\xbdemve so sestavni del sodobnih u\xc4\x8dbenikov anorganske kemije._NEWLINE_Leta 1989 je prejel Kidri\xc4\x8devo nagrado in 1999 kot prvi v Sloveniji Humboldtovo nagrado za vrhunske dose\xc5\xbeke na podro\xc4\x8dju naravoslovnih in ekonomskih znanosti, leta 2001 pa priznanje Ambasador Republike Slovenije v znanosti. Je tudi \xc4\x8detrti Evropejec, ki je prejel nagrado za neorgansko kemijo Ameri\xc5\xa1kega kemijskega dru\xc5\xa1tva. Od 2010 je \xc4\x8dlan Evropske akademije znanosti s sede\xc5\xbeem v Lie`gu (Belgija), postal pa je tudi zaslu\xc5\xbeni znanstvenik IJS. _NEWLINE_Leta 2011 je prejel Zoisovo nagrado za \xc5\xbeivljenjsko delo'